Man dood ná brand in Bosbou | Netwerk24
Man dood ná brand in Bosbou
'n Franschhoekse man is Vrydagaand (27 September) tragies dood toe sy opslaanhuisie om 22:15 aan die brand geslaan het.
Sers. Marize Mentoor, 'n polisiewoordvoerder, sê Samuel "Boeta" Galant (51) het by sy suster by Akkerhoutstraat in Bosbou gewoon. Hy het alleen in sy huisie op dieselfde erf gewoon.
Mentoor sê 'n kers van 'n soort het vermoedelik die brand veroorsaak. Hy het bygevoeg dat niemand noodkrete gehoor het nie.
"Samuel het tien teen een reeds geslaap en is waarskynlik weens rookinaseming dood," sê sy.
Galant het blykbaar aan 'n vriend gesê dat hy vroeg moet slaap omdat hy die volgende dag 06:30 by sy werk in Maasdorp moes aanmeld. Hy was 'n houtkapper en kraggereedskap­operateur by sy werkgewer se houtmaatskappy.